Toralf Aalberg

Johan Toralf Aalberg (født 11. juli 1909 på Røra, død i Steinkjer 3. november 1991) var lokalpolitiker for Arbeiderpartiet og ordfører i Verran 1948–1950 og 1954–1963.

Aalberg ble ansatt ved Folla tresliperi som altmuligmann i 1930, han ble ansatt i Verran kommune i 1948, og var ligningssjef i Verran 1951–64, deretter kontorsjef (datidens «rådmann») i Verran fra 1964 og i Nærøy kommune fra 1966 til 1976. Som pensjonist bosatte han seg i Steinkjer. 

Han hadde ulike styreverv som sprang ut fra det politiske engasjementet: mest fremtredende som formann i Nord-Trøndelag Elektrisitetsverk 1961–79.

Han var 5. vararepresentant for Nord-Trøndelag Ap til Stortinget i perioden 1965–69.

Referanser 

Ordførere i Verran
Ap-ordførere i Nord-Trøndelag
Personer fra Inderøy kommune
Personer fra Steinkjer kommune